Tolong jelaskan mengenai Awal kerjaya dari Aria Gajah Mada dalam bahasa melayu

Tiada maklumat dalam sumber sejarah yang tersedia ketika pada awal kehidupannya, kecuali diketahui bahawa beliau dilahirkan sebagai seorang biasa yang naik dalam awal kerjayanya sebagai Begelen atau setingkat ketua pasukan Bhayangkara kepada Raja Jayanagara (1309-1328). Terdapat sumber yang mengatakan bahawa Gajah Mada bernama lahir Mada sedangkan nama Gajah Mada kemungkinan merupakan nama sejak menjawat sebagai patih.

Dalam pupuh Désawarnana atau Nāgarakṛtāgama karya Prapanca yang ditemukan saat penyerangan Istana Tjakranagara di Pulau Lombok pada tahun 1894 terdapat maklumat bahawa Gajah Mada merupakan patih dari Kerajaan Daha dan kemudian menjadi patih dari Kerajaan Daha dan Kerajaan Janggala yang membuatnya kemudian masuk ke dalam strata sosial elit pada saat itu di samping Gajah Mada digambarkan pula sebagai "seorang yang mengesankan, berbicara dengan tajam atau tegas, jujur dan tulus ikhlas serta berfikiran sihat".

Menurut Pararaton, Gajah Mada sebagai komandan pasukan khusus Bhayangkara berjaya menghentikan Pemberontakan Ra Kuti, dan menyelamatkan Prabu Jayanagara (1309-1328) putera Raden Wijaya dari Dara Petak. Selanjutnya dalam tahun 1319, beliau diangkat sebagai Patih Kahuripan, dan dua tahun kemudian beliau diangkat sebagai Patih Kediri.

Pada tahun 1329, Patih Majapahit iaitu Arya Tadah (Mpu Krewes) ingin mengundurkan diri daripada jawatannya, lalu melantik Patih Gajah Mada dari Kediri sebagai penggantinya. Patih Gajah Mada sendiri secara tidak langsung bersetuju, tetapi beliau ingin menabur jasa dahulu kepada Majapahit dengan menakluki Keta dan Sadeng yang ketika itu sedang memberontak terhadap Majapahit. Keta dan Sadeng pun akhirnya dapat ditaklukkan. Akhirnya pada tahun 1334, Gajah Mada diangkat menjadi Mahapatih secara rasmi oleh Ratu Tribhuwanatunggadewi (1328-1351) yang pada waktu itu telah memerintah Majapahit setelah terbunuhnya Jayanagara.